**Torek, 24. 3. 2020**

**SLOVENŠČINA**

Novakova družina se je selila. Stvari so zlagali v zaboje. Da se ne bi pomešale med seboj, so jih zlagali tako, da so v en zaboj zložili samo igrače, v drugi zaboj samo oblačila, v tretji zaboj orodje in v četrti zaboj pohištvo.

**Spodnji zapis prepiši v zvezek in ustrezno napolni (napiši) škatle s predmeti.**

 **Besede z ožjim in širšim pomenom**

|  |  |  |
| --- | --- | --- |
| IGRAČEmedvedek, …. |  | OBLAČILA nogavice, … |
|  |  |  |
| POHIŠTVOmiza, …  |  | ORODJE kladivo, … |

Beseda, s katero lahko poimenujemo več stvari hkrati, ima **širši pomen**. Rečemo ji tudi **NADPOMENKA**.

Beseda, ki praviloma poimenuje eno stvar, ima **ožji pomen**. Rečemo ji **PODPOMENKA.**

**Nato spusti vrstico in napiši še naslednjo nalogo in jo reši:**

|  |  |
| --- | --- |
| **NADPOMENKA** | **3 PODPOMENKE** |
| žival |  |
|  | rumena, rdeča, modra |
| vozilo |  |
|  | Jaka, Maja, Tina |

**SPOZNAVANJE OKOLJA**

Ko si zunaj ali nekje v okolici doma na sprehodu, opazuj, kakšen je svet – pokrajina okrog tebe. Lahko je gorata, gozdnata, hribovita, obmorska, ravninska, močvirnata, itd.

Ko se vrneš v svoj delovni kotiček, v zvezek napiši naslov in namesto črte dokončaj poved. Napiši še vsaj 3 povedi o tem, kakšna je pokrajina okrog tebe, kaj si videl, česa je veliko, česa ni, kaj si opazil, itd. …

Zapis v zvezek:

**Domača pokrajina**

Moja domača pokrajina je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .

**MATEMATIKA**

Naredi naloge v delovnem zvezku na strani 97. Ne bo težko, to že zelo dobro znaš.

Če imaš voljo, lahko rešiš tudi naloge na strani 98.

**GLASBA**

Ljudje imamo različne glasbene okuse, zato poslušamo in ustvarjamo različno glasbo.

Na You tube- u naj ti nekdo od odraslih, pomaga poiskati 4 različne zvrsti skladbe.

Ena naj bo narodno-zabavna, moderna ( pop, rock,… ), instrumentala, klasična (orkester, balet, opera ). **Poslušaj jih**. Slika ni pomembna.

Razmisli, v čem se razlikujejo. Kako bi opisal vsako posebej? Katera ti je najbolj všeč in zakaj? Katera ti ni všeč in zakaj? Ali prepoznaš kakšna glasbila? Katera?